Persse.
TERE TULEMAST
ELANIKE NIMISTU
- Jah? - Siin Anna.
Teie tänase peo ettekandja.
Olen teenija.
SISENEGE
Head vana aasta lõppu!
GLOBAALNE TEMPERATUURIMUUTUS +2,44 °C
MAAILMA RAHVAARV 9,96 MILJARDIT
Anna, oled sa võlgadega koormatud?
Lõpuks jõudsid. Helistasin mitu korda agentuuri.
- Annie, jah? - Anna, jah.
Vabandust, mu ratas on katki, pidin jala tulema.
Pane asjad siia.
- Võtsid vahetusriided kaasa? - Jah.
Alpha, pidustuste esitusloend.
Tavaliselt me nii ei söö.
Tähistame ikkagi aastavahetust.
See toit maksis meile kuue kuu jagu süsinikukrediiti ja me pole rikkad.
Saad muidugi jootraha ka, ära lihtsalt oota, et see on...
See valmistab pettumuse.
Mis veel? Šampanja on seal. Suupisted on seal.
Ja pääsed siit õigel ajal veel oma peole, luban.
Mul pole...
Auggie?
Homme hommikul?
Värske algus on alati parim.
ERANUMBER
- Et sa teaksid, see toimub ilmselt... - Auggie?
- Ütlesid midagi? - Ei. See on mu abikaasa.
- August Bolo, kuhu sa kadusid? - Mõtled ümber?
Ei, ei.
Külalised jõuavad kohe, kallis.
Ei mingit ümber mõtlemist.
Kui sa nii ütled.
Otsin tõelist pühendumist.
- Auggie? - Olen valmis.
Otsisin sind kõikjalt. Mängid jälle Unicorn Capture'it?
Mida? Mulle ei meeldigi see mäng enam.
Mida? Mees ei tohi lihtsalt oma kapi põrandal istuda?
- Ma ei mängi midagi. - Jah, seekord.
Kujuta ette, kui kulutaksid meie süsinikku millelegi kasulikule,
- mitte virtuaal-loomadele ja mängudele. - Või investeeringutele.
500 osakut ettevõttes, mis pidi leiutama isekõndivad sokid.
Need sokid olid hea mõte.
Muidugi, kuni prototüüp kellegi kaljult alla jalutas. Oih.
See oli sild ja see oli halvasti märgistatud ja kehvasti valgustatud.
Hoopis sina kulutad kõik meie süsinikupunktid
selle tänase peo peale.
Miks sa nii üleslöödud oled?
Täna on aastavahetus ja sina istud kapis.
Vähemalt üritan ikka veel sinu ja meie jaoks pidulikkust säilitada.
Ma olen pidulik.
Sa pole pidulik.
Arvad, et tunned mind. Sa ei tea, mida ma...
Mida?
Mida ma ei tea?
- Mida? - Lihtsalt ütlen.
Unusta ära.
Nad on kohal.
Ja Auggie, pane püksid jalga.
Oletegi siin! Jõudsite kohale!
- Tere! - Eloise.
- Elodie. - Õigus.
Kas eelmine oli Eloise?
Eleanor.
Aitäh, et meid kutsusite. See...
- Me ei... - Elodie püüab kallistamist tagasi tuua.
- See on nii loomulik. - Jah. Ei, me ei puuduta.
- Mitte kedagi? - Mitte kedagi.
Olgu.
- Väga ilus kleit. Mulle meeldib retro. - Aitäh.
Võtan teie hapnikud.
- Mul on siin üks tüdruk. - Palun.
Ta on veidi korratu. Vabandust.
Annie!
- Saaksid mind nendega aidata? - Jah.
- Aitäh. - Jah.
Mis see on? Kas tal on see asjandus?
Kiip, jah.
Kullake, rääkisime ju sellest.
Su korter sai just kuus tuhat lööki.
Seitse tuhat, kaksteist tuhat.
Reklaam? Vihkan neid.
Olgu, joogid! Annie, palun.
See on mikroinseneeria viinamarjadest viimasest süsinikuvabast mullist Napas.
Nämm.
Kui mõnus.
- Maitseb nagu kaenlaalune. - Olen seda kuulnud.
See on Napa pinnasest, kullake.
Sa pole ilmselt söönud ega joonud midagi, mis poleks vetikatest valmistatud.
Ma ei taha solvata meie seas olevaid vetikakasvatajaid.
Ma ei solvu. See on hea äri.
Kuidas te kohtusite? Kas teadsite, et see on tõeline armastus?
Teadsime.
Ta oli kõige huvitavam mees, keda eales kohanud olin.
Olen alati arvanud, et August on mõeldud suuri tegusid tegema.
Ja seepärast ta ongi pettunud.
Millega sa tegeled?
- Esmalt proovis ta tuult. - Ma...
Muidugi pole tuult enam olemas.
Seejärel päikeseenergiat. See läks ka vastu taevast.
Ma pole süüdi, et tuult ega päikest enam pole.
Ma pole süüdi, et upume sel kuivanud planeedil suitsu ja udu sisse.
Ma pole süüdi, Sylvie. Ei ole.
See pole päriselt kellegi süü.
Kuidas teie kohtusite?
Auggie oli mu mentor.
Imetlesin teda. Visionäär, kellel olid kõik oskused olemas.
Lisaks imeilus noor naine.
Ta õpetas mulle kõike, kui valitsuse heaks töötasin.
Kui veel valitsusse uskusin,
nagu jõuluvanasse ja kahendsüsteemi.
Millal sa erasektorisse lähed, Aug?
Raiskad end omavalitsuses. Mutrike masinavärgis.
Pead sealt kaduma.
Sul on õigus. Pean tõesti kaduma.
Mul on üks sõber.
Ta on Uus-Meremaa tehnoloogiatriljonär. Ta jätab kogu selle asja maha.
Jätab maha? Mis mõttes?
Planeet on selgelt elamiskõlbmatu. Nad tahavad end naisega digitaliseerida.
Olen sellest kuulnud. Laadid end üles või midagi.
Ja sind hoiustatakse pilves, kuni planeet end terveks ravib.
Mida see ka ei tähendaks. Sinine taevas, puhtad järved, hingatav õhk.
Siis taaselustatakse sind võluväel
süsinikuvabasse utoopiasse vabalt valitud kehaga.
Kas inimesed võtavad tõesti sellest jamast osa?
Inimesed võtavad kõigest osa. Kuu koloniseerimine, teleporteerumine.
Inimkonna ekslikule optimismile panustades ei saa raha kaotada.
Kuulsin, et see toimis koeraga.
Šampanjat juurde.
- Minu arust on see päris lahe. - Jah.
Pilv tundub põnevam kui see, mida teie põlvkond reaalsuseks nimetab.
Olgu, olen müüdud. Mida kaasa võtame?
Kuidas pilve jaoks riietuda tuleb?
Kas toateenindus on ka? Kuidas vaade on?
Olge nüüd. See pole hotell, vaid ladu.
Sind pannakse lihtsalt magama.
Siis loodan, et uni on väga sügav
ja ma tahan ärgata 2,5% rasvaprotsendiga 22-aastase kehas.
Näed niisamagi hea välja.
Jah. Võid ju nalja visata,
aga mina tahaksin küll võluväel paremas maailmas ärgata.
Miks sa arvad, et maailm paremaks muutub?
Loomulikult tänu kõigi ühisele ohverdusele.
Normid ja...
Inimajaloos ajab üks kohutav katastroof teist taga.
Enamik on saanud alguse me endi lootusetult parandamatust isekusest.
Tulevikku reisimise probleem seisneb selles, et kuhu me ka ei läheks,
peame meid endid kaasa võtma.
Kas sa läheksid?
Tehnikud tulevad hommikul vara.
Heldus! Hakkame siis pakkima!
Mul on au veeta teiega te viimane õhtu Maal.
- Kuidas me tähistame? - Me tähistamegi.
Tegelikult võibki tänast õhtut niimoodi nimetada.
Lahkumispidu.
Näed? Ma oskan pidulik olla.
Me ei usu sind, vanamees.
Kui sa just äkitselt triljoneid väärt pole ja isegi siis,
sa ei saa nimekirja.
Jah.
Investeerisin 15 aasta eest ühte väikesesse tehnoloogiaettevõttesse.
Marini viimasesse, enne kui need kõik pankrotti läksid.
LifePause.
Aga...
Aga ükski su investeering pole kunagi õnnestunud, Auggie.
See õnnestus.
Alpha, esita LifePause'i.
LifePause
See on Buster, maailma esimene täielikult üleslaaditud olend.
Mõne kuu eest oli Busteril artriit,
rasvumus, depressioon ja kliimakurnatus.
Meie murrangulise neuroregistreerimise tehnoloogia abil
registreerisid teadlased Busteri kogu teadvuse
ja toovad selle eelised teieni.
Pikka aega arvati, et teadvus elab ajus.
Nüüd teame aga, et elus olemine hõlmab kogu keha.
Meie ainulaadne nanotehnoloogia registreerib iga neuroni kõhus,
südames, suguorganites, isegi häälepaeltes,
kasutades ainulaadset protseduuri, nanoviilutamist,
et saavutada seni kujuteldamatu üksikasjalikkus.
Pärast teadvuse kodeerimist
saab selle üles laadida, teadvuseta olekus talletada,
isegi lõpmatult kopeerida
ning igal hetkel teie valitud laitmatul füüsilisel kujul uuesti aktiveerida.
Kui see tehnoloogia muutub kergesti kättesaadavaks,
digitaliseerib end igaüks, kes meie planeedist hoolib.
See on ainus võimalus kustutada täielikult oma süsinikujalajälg
ning ärgates taastatud ökosüsteemi kõiki imesid nautida.
Tere tulemast kasutama teenust „Sama sina, parem maailm“.
LifePause Homme näeme
Lõpetage! Lõpetage see hullus.
- LifePause - Aitab küll. Palun.
- Homme näeme - Alpha, lülita välja.
Päriselt, Auggie? See oli alguses naljakas, aga nüüd pingutad küll üle.
Ütlesin, et see pole nali.
Arvad, et loobume jalamaid oma eludest
ja kihutame teadmatusse?
- Teadsin, et sa ei läheks. - Ei lähekski. Sul on õigus.
Seepärast lähen ilma sinuta.
Jajah. Oota, mida?
Pileteid on vaid üks. Ja investorite vahel tõmmati loosi.
Mul polnud lisapiletit.
Vabandust. Arvasin, et see on ilmne.
- Nii et sa... - Ma...
Jah, ma lähen üksinda.
- Jooki. Pean vist rohkem jooma. - Kas me saaksime šampanjat juurde?
- Ei, midagi kangemat. Alumisest kapist. - Midagi kangemat! Alumisest kapist!
Tahad öelda, et jätad mind maha...
koerte ja purjelauasõidu nimel?
Ei.
Võtan ka ühe.
Mina ka. Aitäh.
Laseme teil omavahel rääkida.
Jah, me peaksime lahkuma. Suur tänu...
Ei, ärge minge. Palun.
On aeg sööma hakata.
- Sylvie, me peaksime rääkima. - Ei.
Auggie, ma korraldasin selle õhtusöögi meie jaoks aastavahetuseks.
Sa naudid seda.
Kes teab? See võib su viimane olla.
Foie gras. Palo Alto kloonitud hanedelt.
See võib teile uus olla.
Mis see on?
- Maks. - Parem on vist lihtsalt nautida.
Talunikud nuumavad isaseid parte, lükates neile teraviljatorud kurku.
Lindude maksad paisuvad tavasuurusest kümme korda.
Neid hoitakse puurides ja nad on sitased.
Mõned lämbuvad oma okse kätte
või kisuvad oma suled välja ja ründavad üksteist.
Emased pardid pääsevad sellest.
Selle asemel visatakse nad elusast peast
jahvatitesse ja jahvatatakse kassitoiduks.
Bon appétit.
Vau. See on nii ebainimlik.
Ära mõtle sellele.
Naljakas, et nimetame julmust ebainimlikuks,
aga mis oleks tegelikult inimlikum kui julmus?
On ju nii, Auggie?
Aga emastest tehakse kassitoitu.
- See... - Ära mossita, Elodie.
See on ju tavaline, et emased heidetakse kõrvale.
Sa oled noor, aga ühel päeval saad teada, mis tunne see on.
Olgu, ärme...
Sylvie, sa ei saa aru.
Ma ei heida sind kõrvale. Asi ei ole ju sinus.
Oh mind rumalukest.
Mu abikaasa laseks end nanoviilutada, et ei peaks enam päevagi minuga veetma
ja ma arvasin ekslikult, et asi on minus.
Ta tahab vist öelda...
Ma igatsen päikeseloojanguid.
Ma tahan tunda vihmasadu.
Tahan hingata päris õhku ilma maskita.
Tahan süüa midagi peale vetikate,
mis ei maksaks kuue kuu süsinikunormi.
Asi pole nii hull. Jumala eest, inimesed on palju hullemat üle elanud.
Ka kõige hullematel aegadel nägid inimesed taevasse vaadates ikka tähti.
Ma tahan metsikust, Sylvie.
Kõik tahavad metsikust...
aga me tahame ka armastust.
Metsikus hääbus aastate eest, Auggie.
Sa valisid armastuse.
- Valisid armastuse, lapsed, perekonna. - Teil on lapsi?
- Elodie, lõpeta. - Jah, on küll.
- Ei ole. - On küll.
Ei ole!
Vabandust. Ütlesin midagi valesti?
- See... - Poleks pidanud küsima, jah?
- Peaksin talle järele minema. - Ei.
Las ma ise.
Aitäh.
Ma ei usu, et ta selle päriselt ära teeb.
- Ta jumaldab sind. - Mis vahet sel enam on?
- Sa ei mõtle seda tõsiselt. - Või ei?
Mis on?
Kujutasin ette, kui vahva see oleks,
kui nad ärataksid Auggie kogemata Busteri kehas.
Lihtsalt lõksus... „Ma olen Auggie.“
„Ma ei ole koer.“
See oleks talle paras, ausalt.
Kuule, Sylvie. Sul on täielik õigus vihane olla,
aga tõsiasi on, et teeksin teie suhte nimel mida tahes.
Ole nüüd.
Ma hüppan inimeselt inimesele.
Elodie, Eleanor, Eloise. Kõik üks ja sama.
Virtuaalne, tehisintellekt.
Isegi päris naistel on kiip, nii et kui nad seksivad,
seksivad nad oma peas tegelikult kellegi teisega.
Nad vaatavad pornot või endiseid poiss- või tüdruksõpru või jumal teab mida.
Varem ma ei hoolinud sellest.
See vähendab intiimsuse jagamise tüütuid komplikatsioone.
Aga nüüd tundub mulle, et sama hästi võiks mind ka mitte olemas olla.
Tahad digitaliseerimisest rääkida?
Mulle tundub, et olen sellega juba ühel pool.
Kas ta ütles sulle, et läheb?
Ta tahaks sulle kindlasti muljet avaldada.
Oled ju soosik, kes ületas teda mitmekordselt.
Ei. Ei, olin samamoodi teadmatuses nagu sina.
Siis oleme ju mõlemad samas paadis, kas pole?
Oleme mõlemad maha jäetud.
Sa oled purjus.
Kas sa...
Kas sa flirdid minuga?
Olen aastaid üritanud oma kunstikarjäärile hoogu sisse puhuda.
See on ka üks põhjuseid, miks ma tulin, kuna Sylvie müüb kunsti ja...
Ja mulle meeldib töötada äravisatud või leitud materjalidega.
- Selge. - Mulle meeldib sõnnik,
- sest... - Sõnnik?
Jah, sest ausalt,
kui me ei suuda tänapäeval jäätmetes ilu leida,
milles siis veel?
Ma ei tea.
Pean ütlema...
Minu arvates on su plaan väga vapper.
Sukeldud pea ees tundmatusse. Kustutad täielikult oma süsinikujalajälje.
Ma ei tea palju selliseid, kes oleksid nii julged,
et midagi sellist teha.
Aga arvan, et sul on üks probleem.
Mis siis?
Sa armastad ikka oma naist.
Ma arvan, et me ei peaks seda õhtut veelgi keerulisemaks muutma.
Ma ei räägi millestki keerulisest.
Ei räägigi?
See, millest mina räägin, on väga lihtne.
Kehad kosmoses.
Füüsiline veetlus.
Kaks üksildast inimest leiavad teineteist.
Lohutavad teineteist.
Vabandust. Ma arvasin...
Sa ju tead...
Mida?
Ma ei puuduta.
Jah, ei puuduta. Ma unustasin.
Aga Auggiet?
Ma...
Ma ei mäleta, millal.
Ütled, et tahad metsikust. Oled juba seal. Mõlemad olete.
Eksinud inimsuhete metsikusse.
Sealt pääseb välja ainult koos. Eks?
Äkki tahad lihtsalt näha, kas ta hoolib veel.
Meie suhe laguneb juba ammu.
Ja tean, et ajad võivad paremaks minna,
aga tõtt-öelda
usun pigem Maa tervenemisse kui meie suhte omasse.
Nii et ei mingit nahk-naha kontakti?
Mida sa välja pakud?
Tahan su kohta päästepaadil.
Tahad end digitaliseerida?
Meie nelja seast peaksin mina seda tegema.
Ma olen noor. Vabandust.
Olen piisavalt tugev, et luua, mida vaja.
Olen koostööaldis, avatud meelega, keskkonnateadlik. Olen tehnikateadlik.
Mul on kolm miljonit jälgijat
ja iga mu postitus saab kaks-kolm miljonit lööki.
Jah, aga kas sul pole inimesi või vanemaid?
Või Nic? Sul on ju Nic.
Mitte keegi pole väärt sellisest võimalusest loobumist.
Tegelikult olen lihtsalt pankrotis. Päeval töötan kullerina
ja teen veebis striptiisi musta turu süsiniku nimel ja ma...
Teen seda kõike lihtsalt selleks, et elus püsida,
et saaksin pärast tööd kunstiga tegeleda, aga ma ei suuda sammu pidada.
Olen tuleviku jaoks loodud.
- Eloise. - Elodie.
Jah.
Isegi kui tahaksin selle koha sulle anda, kuigi ei taha, ma ei saakski.
Seda ei saa edasi anda.
- Kõik on kinnitatud DNA-ga. - Olgu.
Saaksid anda mulle küüne või habemekarva.
Lisaks viiakse läbi väga põhjalik psühholoogiline hindamine,
mida sa ilmselt ei läbiks. Ära solvu.
Mida seal hinnatakse?
Alpha, käivita LifePause.
- See hõlmab erinevaid küsimusi. - Olgu.
Kuidas sa nii ilus oled?
Sa oled nii ilus.
„Kas te olete mõelnud enesevigastamisele?“
„Mitu seksuaalpartnerit teil olnud on ja kuidas nad olid?“
- Tahaksin sind puudutada. - Aga sa ei saa.
„Mis on teie lemmikjäätis ja miks?“
See on lihtne.
Piparmündi-šokolaadi. Võrratu.
„Kas te olete olnud armunud ja kuidas sellest aru saite?“
„Kas te olete vaimne?“
Jah.
„Kui jah, millesse te usute?“
Issand jumal.
„Mida teeksite, kui seisaksite äkki silmitsi
hiiglasliku pruunkaruga?“
Jah, see... Mõned küsimused on tegelikult simulatsioonid.
Issand jumal!
See on hologramm. See on kõigest harjutus, see pole päris.
- Oota, oota. - Ei! See...
- See tapab mu! - Pole midagi! Ära jookse!
See on... Elodie!
Ei! Jäta mind rahule, palun!
Auggie? Mis toimub?
Ei midagi. LifePause'i psühholoogiline hindamine.
Elodie tahtis seda näha.
Alpha! Lülita LifePause välja!
Mida sellega täpsemalt hinnatakse?
Ilmselt peamisi ellujäämisoskusi looduses.
Või ehk inimese võimekust
eristada kujutelma reaalsusest?
Nähtavasti oleksid sina hea kandidaat.
Ma ei läheks.
Ma ei läheks mitte iialgi.
Ma ei annaks alla.
Sylvie, ma...
Ma ei tahtnud sulle haiget teha.
Ei teinudki.
Olgu, aga, kuule... Ma vist...
ei arvanud, et sa hoolid, kas lähen või ei.
Kuidas sa võid nii öelda?
Arvasin, et meie vahel ei ole enam midagi.
Ära püüa seda õigustada.
Ausalt. Palun!
Sa pead aru saama, et see on teatud mõttes minu jaoks sama šokeeriv kui sinu jaoks.
Ma ei uskunud, et see toimib ja et ma võidan loosi.
Ja muidugi lootsin, et saan esmalt sinuga rääkida.
Aga sa ei kuula mind kunagi.
Vaevu isegi vaatad mind enam.
Ja tean, et olen su ootuseid petnud.
Tean, et kumbki meist ei kujutanud sellist elu ette.
Ma olen ka pettunud.
Aga...
me ei saa kunagi tülitsemiseta suhelda.
- Kus Elodie on? - Nic, saaksid meid omavahele jätta?
Jah.
Oota, ära mine.
Mis on?
Ei.
- Mis lahti, semu? - Mis on?
Kas te...
Ega ometi. Ei ju?
Mida...
Mida?
Te ei suutnud mu lahkumist ära oodata?
Auggie. See pole nii nagu arvad.
See oli...
Tema alustas...
seda.
„Tema alustas seda?“
Kas sa oled kuueaastane?
Nii et see on tõsi?
Ei! Ma...
Olgu, jah, aga see oli täiesti kontaktivaba.
- Jah. - Ja muidugi,
see on ikkagi rumal ja kohutav.
- Minu arvates polnud... - Jää vait, Nic!
Aga ainult seepärast, et sa olid...
Oleme mõlemad... Sa jätad meid maha.
Ja see juhtus!
Suurepärane!
Tõesti suurepärane!
Pidid veel viimase võidu saama, mis?
Viimane hoop näkku ja siis saadad mu minema!
See polnud nii.
- Vabandust. - Milles asi?
Palun vabandust. Õhtusöök on serveeritud.
Aitäh.
Kas sooviksite tomateid, härra?
- Ei. - Olgu.
Alpha, välja.
Soovin toosti öelda.
Olgu, ma lähen. Nägemiseni.
Tänulikkuse terviseks.
Täna on mu viimane õhtu Maal, vähemalt sel konkreetsel ajastul.
Ja tõtt-öelda arvas osa minust, et sellest saab triviaalne hüvastijätt.
Hea toit, paar naljakat lugu.
Nagu tookord, kui laulsime karaoket,
kuni kõik Blue Ivy Carteri pühadealbumi lood olid lauldud.
Kogu publik oli su häälest lummatud.
Mina sealhulgas.
Nii et mõtlesin, mis olnud, see olnud.
Matame sõjakirved maha.
Jõuame ühisele arusaamale minu ajast siin, meie ajast siin.
Sest meil oli häid aegu.
Kuid asjad on muutunud.
Võiks arvata, et olen vihane.
Täna on mu viimane õhtu Maal. Mu abikaasa kepib mu sõpra.
Inimest, kellega olen koos töötanud ja kellele mentoriks olnud.
Olen alati sind imetlenud. See oli kontaktivaba.
Tõsiasi on, et see on teie kahe suurepärane kink mulle.
Hävitasite täielikult kõik kahtlused, mis mul digitaliseerimise kohta olid.
Ma ei kahetse enam midagi, ei kõhkle milleski,
tunnen vaid elevust tuleviku pärast.
Nii et tahan teid mõlemaid tänada,
et tegite mu otsuse sind igaveseks jätta
nii täielikult ja õõvastavalt ilmselgeks.
Nii et terviseks.
Mu kallis Auggie,
ma valetaksin, kui ütleksin, et pole vahel millestki sellisest fantaseerinud.
Milline naine pole mõelnud, kui tore oleks
rahulikult oma abikaasa hiiglasliku mahlase meloni moel viiludeks lõigata?
Nii et aitäh, Auggie, et meie aja nii sujuvalt kokku tõmbad,
ja et suutsid kordki elus
midagi ise planeerida ja organiseerida.
Tuleb välja, et meil on täna, mida tähistada.
- Ma tahan ka midagi öelda. - Praegu pole õige aeg...
Te olete kõik kuradi sõgedad.
Tema on sõge, tema samuti ja sina oled sõge, et mu siia tõid.
Meie vahel on kõik läbi. See on kõik.
Kui me kõik juba siin tooste ütleme,
ütlen ka mõne sõna.
Auggie...
Anna andeks, et su viimasel õhtul Maa peal su naisega kontaktivabalt seksisin.
Ma ei tahtnud sulle haiget teha ega õhtut rikkuda.
Pole midagi. See oli purjus peaga tehtud viga.
Ei, seda tahtsingi tegelikult selgitada.
Jah, tahan selle välja öelda.
See tundub õige.
Minu jaoks polnud see viga.
Ma olen alati sinusse armunud olnud.
Issand jumal.
Olen nüüdseks üle kümne aasta temasse armunud olnud.
Tegelikult esimesest kohtumisest saati.
Oleme aastate jooksul mõned korrad seksile väga lähedal olnud.
Ei ole.
Mu isa matusel.
Ole nüüd! See oli kõigest kallistus. Mul oli sust kahju.
Ja loomulikult ei saa ma just Sylvie pärast kellegi teisega olla.
Üldse mitte. Kõik teised kahvatuvad ta kõrval.
Minu arvates pole sa sõge, et siit kaduda tahad,
aga minu arvates on sõge oma abikaasa maha jätta.
Selline hämmastav, imeilus naine.
Ma loodan, et kui Auggie on läinud...
Isver.
- Pane talle! Jah! - Auggie! Ei!
- Toit! Ei! - Jää vait! Ära isegi...
Sa petjast, naiseröövlist...
- Auggie! - Hoia mu naisest eemale!
- Löön su maha, sa kuradi sitaratas! - Tule ta pealt ära!
Jäta ta rahule!
- Tule ta pealt ära! Tule ära! - Ei!
Aitab!
Issi? Mis toimub?
Mine magama tagasi, Agnes.
Mida te teete?
See...
Me lihtsalt mängime ühte mängu, kullake. Naljakas, mis?
Tohin ka mängida?
Ei, kallike, peaksid voodis olema. Viin su tagasi üles.
- Neil ongi laps. - Asi on keeruline.
Ei, kullake.
- Panen ta magama. - Ei, palun ära tee.
- Ma pean. - Ei.
Agnes, jää magama.
- Vihkan, kui nii teed. - Ma tean. Mina ka.
Aga ehk on meil kõigil aeg pettekujutelmadest loobuda.
Viin ta üles tagasi.
- Kas ta on... - Jep. Viljatusrobot.
Ma pole nii tõetruud enne näinud.
Peaksite nüüd minema.
- Jah. Muidugi. - Jah.
Sylvie? Rääkisin Auggiega, et äkki ta annaks oma pileti mulle.
Tahaksin väga minna.
Sa oled noor. Sul on aega. Ühel päeval teevad seda kõik.
Jah.
Meil on hapnikke vaja.
Annie?
Vabandust segaduse pärast.
Pole midagi.
Ja toit oli tõesti oivaline.
See polnud minu tehtud. Olen ettekandja. Vabakutseline. Teenijanna.
- Kas sul on kiip? - Ei, ma ei saaks seda lubada.
Tean ühte kutti, kes teeb odavalt ära. Kui reklaamidega nõus oled.
Palun väga.
Head vana aasta lõppu.
- Ütle, et ta lõbutseks seal. - Ütlen. Kui ta mäletab, kuidas.
Ta oli hea sõber. Ütle talle, et mul on kahju.
Ütlen. Head aega, Nic.
- Sylvie, kui on võimalus... - Head aega.
Ma...
Pole midagi, võite magama heita. Lõpetan siin ära ja saan ise välja.
Vana-aastaõhtu on. Kas sa ei pidanud kusagile minema?
Ei, mitte kuhugi.
Mu pere ja enamik sõpru hukkus viimases kuumalaines.
Töötasin Burbankis massöörina.
Kui Burbank veel olemas oli.
Mul on väga kahju.
Igatahes, naljakas.
Teie elu tundub mulle päris hea.
Jah.
- Annan sulle jootraha. - Ei, ütlesite juba, et ma ei ootaks...
Vähim, mida teha saan.
Aitäh.
Peaksid vist pakkima.
Või ei pea.
Kas sa pead pakkima?
Saaksin su hääle kaasa pakkida?
Ei.
Laulan talle igal õhtul, Auggie.
Ma tean.
Tean, et see on naeruväärne.
Tean, et ta ei kuule mind.
See pole naeruväärne.
Sa lähed homme, aga tõsiasi on, et lahkusid juba ammu.
Ja ma ei süüdista sind.
Olen julm olnud.
Saan aru.
Sa tahad metsikust.
Tahad tähti näha.
Sylvie, ma...
Ma ei taha minna.
Lõpeta.
Ära jää süütundest või seepärast, et kardad.
Asi pole selles.
Ma ei taha lihtsalt...
Ma ei taha...
meie suhtest loobuda.
Ega kogu sellest õnnetust planeedist.
Ma armastan sind.
Ma armastan sind ka, Auggie.
Mis see on?
Kesköö on käes.
Tule, lähme. Tule.
Osa sellest... Tule, ma näitan.
Head uut aastat, Auggie.
Head uut aastat.
Õnnelikku ja tervislikku 2069. a kõigile Bay Areas.
Käesoleval hetkel valmistavad Haagi Rahvusvahelise Kriminaalkohtu prokurörid
ette täiendavaid süüdistusi eraisikutele ja korporatsioonidele,
keda süüdistatakse ökotsiidis ja muudes loodusevastastes kuritegudes.
Kliimakuritegude tribunal
teatas ka, et kavandatud finantskokkulepe
keskkonnakahjude hüvitamiseks
lõunapoolkera põlisrahvastele
on põhjariikide advokaatide poolt tagasi lükatud...
Samal ajal tõusis aga täna taas süsiniku hind maailmaturgudel
ning toimus tihe kauplemine krediidi ja individuaalpakkumistega.
TERE, ANNA
TEENUS LÕPETATUD
TÄIENDAV JOOTRAHA LOOBU
- August? - Augustine.
Siin on kirjas meesterahvas.
Ma ei mõista, kuidas mu sooidentiteet teisse puutub?
DNA proov?
Siin. Võtke...
PEREKONNANIMI - BOLO PEREKONNASEIS - ABIELUS
HINDAMISE TULEMUS HEA
PROOV KLAPIB
Olgu. Sobib. Võid minna.
Tõlkinud Vivika Aleksejev